Aktrise Amalia Uys deel haarwenke vir dik hare | SARIE
Ons hare is 'n emosionele saak; die kroon wat sê wie ons is. Amalia Uys, ons September-voorbladster, deel haar beste wenke – en grootste foute!
Ek het dik hare met 'n natuurlike krul wat soms effens frizz. Dit is hoekom ek so ver moontlik van kort snitte wegbly. Ek hou my hare eerder lank en flowy.
Eintlik tydsbestuur, want ek kan basies enigiets met my hare doen solank ek genoeg tyd het om daaraan te bestee. Die vinnigste is om dit sommer net te diffuse [jy maak jou hare droog met jou haardroër se hitteverspreidingstuk] sodat dit krul. Gelukkig hou ek van my krulle!
Surrounded by Boland splendour. #DoubleEchoMovie
A photo posted by @amalia1uys on Jan 29, 2015 at 3:53am PST
Jou beste haarwenk?
Krulhare het baie vog nodig, daarom gebruik ek altyd goeie opknappers en maskers. As ek self my hare stileer, kam ek dit met 'n wyetandkam en los dit om natuurlik droog te word. Ná die tyd gebruik ek produkte wat frizz teenwerk en my krulle definisie gee. Wanneer my tyd beperk is, maak ek dit in 'n hoe bolla vas saam met funky oogomlyner en rooi lippe.
Jy word al gekenmerk aan jou helderrooi hare…
Eintlik was ek nog altyd lief vir my rooi hare. Ek is 'n vrygees en my hare is soos my kroon. Dit pas by my! Ek kleur dit rooibruin om my natuurlike haarkleur so bietjie te beklemtoon. Dit laat my hare meer blink en vestig die aandag op my oë en vel.
Wat sal jy nooit aan jou hare doen nie?
Ek dink nie ek sal goed lyk as 'n blondine nie. Ek sal dalk so 'n bietjie soos 'n vaal muis lyk.
'Michelle' the Femme Fatale for #DoubleEchoeMovie @KarooFilms A photo posted by @amalia1uys on Jan 20, 2015 at 2:36am PST
Amalia se gunsteling-haarproduk?
*Gee jou natuurlike krulle definisie met TIGI Bed Head On The Rebound Curl Re-Call Cream (R305). By uitsoeksalonne
*Probeer ook L'Oréal Elvive Colour Protect Protecting Shampoo (R50 vir 250 ml) en Conditioner (R50 vir 200 ml) met 'n spesiale bestanddeel wat jou hare se kleur en glans verleng en beskerm